### NN 117/2024 (11.10.2024.), Pravilnik o izmjenama i dopunama Pravilnika o policijskim časnicima za vezu

Ministarstvo unutarnjih poslova

1932

Na temelju članka 77. stavka 2. Zakona o policiji (»Narodne novine« broj 34/11, 130/12, 89/14 – Vjerodostojno tumačenje, 151/14, 33/15, 121/16, 66/19 i 155/23), ministar unutarnjih poslova donosi

PRAVILNIK

O IZMJENAMA I DOPUNAMA PRAVILNIKA O POLICIJSKIM ČASNICIMA ZA VEZU

Članak 1.

U Pravilniku o policijskim časnicima za vezu (»Narodne novine«, broj 79/18), u članku 4. stavku 3. iza riječi: »na prijedlog glavnog ravnatelja policije« riječi: »i državnog tajnika nadležnog za europske i međunarodne poslove« brišu se.

Iza stavka 3., dodaje se stavak 4. koji glasi:

»(4) Glavni ravnatelj policije će prije davanja prijedloga iz stavka 3. ovoga članka zatražiti mišljenje ustrojstvene jedinice nadležne za europske i međunarodne poslove.«.

Članak 2.

U članku 5. stavku 3. iza riječi: »na prijedlog glavnog ravnatelja policije« riječi: »i državnog tajnika nadležnog za europske i međunarodne poslove« brišu se.

Članak 3.

U članku 8. stavku 5. riječi: »državni tajnik nadležan za europske i međunarodne poslove« zamjenjuju se riječima: »glavni ravnatelj policije«.

Članak 4.

U članku 13. stavku 1. iza riječi: »na prijedlog glavnog ravnatelja policije« riječi: »i državnog tajnika nadležnog za europske i međunarodne poslove« brišu se.

U stavku 3. riječi: »ustrojstvene jedinice nadležne za europske i međunarodne poslove« zamjenjuje se riječima: »Ravnateljstva policije«.

Članak 5.

U članku 16. stavku 2. iza riječi: »dostavlja glavnom ravnatelju policije« riječi: »i državnom tajniku nadležnom za europske i međunarodne poslove« brišu se.

U stavku 3. iza riječi: »Glavni ravnatelj policije« riječi: »i državni tajnik nadležan za europske i međunarodne poslove« brišu se.

Iza stavka 3., dodaje se stavak 4. koji glasi:

»(4) Glavni ravnatelj policije će prije odabira kandidata koji će biti upućen na liječnički pregled zatražiti mišljenje ustrojstvene jedinice nadležne za europske i međunarodne poslove.«.

Članak 6.

U članku 17. stavku 2. iza riječi: »obavještava glavnog ravnatelja policije« riječi: »i državnog tajnika nadležnog za europske i međunarodne poslove« brišu se.

Članak 7.

U članku 18. stavku 1. iza riječi: »na prijedlog glavnog ravnatelja policije« riječi: »i državnog tajnika nadležnog za europske i međunarodne poslove« brišu se.

Iza stavka 1., dodaje se novi stavak 2. koji glasi:

»(2) Glavni ravnatelj policije će prije davanja prijedloga iz stavka 1. ovoga članka zatražiti mišljenje ustrojstvene jedinice nadležne za europske i međunarodne poslove.«.

Dosadašnji stavak 2. postaje stavak 3.

Članak 8.

U članku 35. stavku 1. iza riječi: »na prijedlog glavnog ravnatelja policije« riječi: »i državnog tajnika za europske i međunarodne poslove« brišu se.

Iza stavka 1., dodaje se novi stavak 2. koji glasi:

»(2) Glavni ravnatelj policije će prije davanja prijedloga iz stavka 1. ovog članka zatražiti mišljenje ustrojstvene jedinice nadležne za europske i međunarodne poslove.«.

Dosadašnji stavci 2., 3. i 4. postaju stavci 3., 4. i 5.

Članak 9.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/24-01/219

Urbroj: 511-01-152-24-8

Zagreb, 4. listopada 2024.

Ministar
 dr. sc. Davor Božinović, v. r.